recursal/SuperWikiNEXT-32B huggingface dataset:
**Comodoro Rivadavia** (pli simple **Comodoro**) estas urbego, marhavena urbo, universitata urbo kaj diocezo en sudorienta Argentino laŭ la Atlantiko en provinco Ĉubutio. 

Blazono de Comodoro Rivadavia

Bazaj informoj
--------------

* Koordinatoj: 45° 52′ S 67° 29′ U﻿ / ﻿45.867 °S, 67.483 °U﻿ / -45.867; -67.483 (mapo)
* Areo: 548 km²
* Loĝantaro: 182 631 en 2010
* Supermara alteco: 61 m
* Horzono: UTC-3h
* Poŝtkodo: 9000
* Telefonkodo: 0297

Panoramo en Comodoro

Geografio
---------

Comodoro situas en la sudorienta angulo de la provinco inter Atlantiko kaj malaltaj montetoj laŭ golfo. Neuquén troviĝas 771, Mar del Plata 1200, La Plata 1458, Bonaero 1459, Quilmes 1464, Rosario 1550, Paraná (Argentino) 1682, San Miguel de Tucumán 2128, Saltaurbo 2152 km.

Historio
--------

Haveno de Comodoro
La areo komence estis paŝtejo por ŝafoj. La haveno estis fondita en 1901. Tiutempe alvenis ĉefe buroj kaj kimroj. La urbo estis nomita je honoro de politikisto Martín Rivadavia. La buroj volis kultivi la teron, sed akvo ne vsufiĉis. Oni boris putojn, fine en 1907 oni trovis anstataŭ akvo naftojn en la profundeco kaj la urbeto tuj graviĝis. En 1922 petrola firmao kaŭzis la evoluon de la urbo. La proksima stranda feriejo Rada Tilly estis fondita en 1948, kiu eĉ hodiaŭ estas grava nabo por turismo en Argentino.

Ekonomio
--------

Universitato de Comodoro
La komercaj kaj industriaj agadoj el la grandurbo estas la plej gravaj en la regiono. La ĉefokupoj estas: produktado de kemiaĵoj, ŝipoj, metalurgiaĵoj, nutraĵoj. Comodoro sendas tergasojn kaj oleojn al Bonaero.

Klimato
-------

Comodoro situas en duonarida klimato. La averaĝa temperaturo estas 13 °C, tio somere estas 20 °C kun seko (en januaro), en julio averaĝe 7 °C. Jare pluvas malpli ol 250 mm.

Trafiko
-------

Moderna katedralo de Comodoro
Comodoro havas internacian flughavenon kaj gravas la havenoj ekzemple Puerto Antonio Morán. Nacia aŭtovojo iras al Bonaero.

Vidindaĵoj
----------

* katedralo estis inaŭgurita en 1979, kvankam la kriptoj mem funkciis jam en 1949
* muzeo pri nafto de 1987

Larĝa panoramo en Comodoro Rivadavia

Fontoj
------

* angla Vikipedio helpe de WikiTrans
* oficiala hompaĝo
* angle
* mapo, distancoj Arkivigite je 2014-05-18 per la retarkivo Wayback Machine
**Zoltán Illés** [ilEŝ], laŭ hungarlingve kutima nomordo **Illés Zoltán** estas hungara politikisto, biologo, kemiisto, altlerneja instruisto, membro de Fidesz.

Zoltán Illés en 2014
Zoltán Illés naskiĝis la 17-an de januaro 1961 en Subotica (Jugoslavio, nun Serbio).

Biografio
---------

Zoltán Illés devenis el parte kroata familio. Li maturiĝis en gimnazio en sia naskiĝurbo en 1980. Ekde la sekva jaro helpe de stipendio li studis en Budapeŝto en du universitatoj (Teknika kaj Ekonomia Universitato de Budapeŝto, Scienca Universitato Loránd Eötvös). Li akiris kemian kaj biologian diplomojn en 1986, en la sekva jaro li doktoriĝis. Dum la studentaj jaroj li aliĝis al medioprotektaj rondoj. Inter 1987-1989 li esploris en Universitato Yale, reveninta al Budapeŝto li havis diversajn laborlokojn. En 1991 li estis elektita parlamenta deputito, iom poste li aliĝis al Fidesz. En 1995 li denove esploris en Usono, reveninta li instruis en pluraj universitatoj en Budapeŝto. En la fruaj 2010-aj jaroj li estis subministro, iom poste li kritikis kelkajn agojn de la partio, tial li estis neglektita, tamen li restis partiano. Li politikas en Hegyvidék. Li havas edzinon, kiu naskis filon.

Fontoj
------

* hungarlingva membiografio kun foto Arkivigite je 2019-12-20 per la retarkivo Wayback Machine
* hungarlingva biografio kun foto Arkivigite je 2019-12-20 per la retarkivo Wayback Machine
* hungarlingva biografio kun foto

Referencoj
----------

1. ↑   Arkivita kopio. Arkivita el la originalo je 2019-12-20. Alirita 2019-12-20.

* Kategorio Zoltán Illés en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 673414
* VIAF: 269146634467641932165
* ISNI: 0000000079314512
 |
**Silheto** (bengale সিলেট, angle *Sylhet*, historie ankaŭ শিলহট্ট, *Shilahatta* [Ŝilahata] kaj জালালাবাদ, *Jalalabaad* [Ĝalalabaad]) estas urbo de Bangladeŝo. Ĝi estas la administra centro de la Regiono Silheto, en la nordorienta parto de la ŝtato.

Priskribo
---------

La urba komunumo estis fondita en 1867. La areo de la urbo estas 26,50 km². 

Laŭ la stato de 2011 en la urbo vivis 479 837 loĝantoj sur areo de 26,5 kvadrataj kilometroj, kio rezultigas loĝdenson de 18 107 loĝantoj/km²  - kaj laŭ la loĝantara evoluo de tuta Bangladeŝo supozeblas ke intertempe la nombro ankoraŭ kreskis.

maŭzoleo de la ŝaho *Ĝalal* en Silheto
La urbo estas ĉirkaŭata de teplantejoj, subtropikaj montetaj pluvarbaroj kaj rivervaloj; la regiono estas unu el la gvidaj turismaj cellokoj en la lando. La urbo havas unu el la plej altajn indicojn de alfabeteco en la lando. Multaj silhetanoj vivas eksterlande, precipe en Londono, kie ili formas elstaran komunumon.

Silheto estas elstara islama spirita centro kaj hejmo de multnombraj sufismaj sanktejoj. Interalie en ĝi troveblas la maŭzoleoj de ls ŝahoj *Ĝalal* (angle *Jalal*) kaj *Paran* el la 14-a jarcento.

Distriktoj
----------

* Distrikto Habiganj

Ĝemelurboj
----------

* Bangladeŝo Komilla, Bangladeŝo

Referencoj
----------

1. 1 2 3  *Bangladesh Bureau of Statistics; Population and Housing Census 2011* (teksto en formato *pdf*), Arkivigite je 2015-12-08 per la retarkivo Wayback Machine legita la 8-an de marto 2016.
**Rangpur** (bengale রংপুর) estas industria kaj universitata urbego en Rangpuro (regiono), en Bangladeŝo. Ĝi estas ĉefurboj de Rangpuro kaj la samnoma distrikto.

Placo en Rangpur
Mapo pri Bangladeŝo, kie estas videbla Rangpur plej supre (norde)
Biblioteko de Rangpur

Bazaj informoj
--------------

* Loĝantaro: 294,265 (en 2011)
* Areo: 28 km²
* Supermara alteco: 34 m
* Horzono: UTC + 6
* Telefonkodo: 880
* Poŝtkodo: 5400
* 25° 34′ 00″ N 89° 15′ 00″ O﻿ / ﻿25.56667 °N, 89.25000 °O﻿ / 25.56667; 89.25000 (mapo)

Geografio
---------

Rangpur situas en nordokcidenta parto de la lando sur ebenaĵo en valo de rivero. Dako troviĝas 244 km .

Historio
--------

Banko en Rangpur
Bestoĝardeno de Rangpur
Rangpur estis konkerita en 1575, sed daŭris la integrado al la imperio Mughal ĝis 1686. Pli poste Rangpur pasis sub la kontrolon de (Brita Orienthinda Kompanio). Rangpur estis deklarita ĉefsidejo de distrikto en 1769, municipo en 1869.

Ekonomio
--------

Rangpur estas komerca nabo kaj unu el la plej gravaj ekonomiaj zonoj en Bangladeŝo. Oni prilaboras el kotonoj tapiŝojn, krome gravas produktado de cigaredoj kaj cigaroj. La urbego enhavas ok registarajn altlernejojn. Ankaŭ sukero-muelejoj funkcias.

Trafiko
-------

En Rangpur ekzistas proksimume 50,000 rikiŝoj kurante ĉiun tagon, sed estas ankaŭ aŭtobusoj. Al la urbego kuras 5 vojoj, inter ili estas trairanta aŭtovojo kaj alia vojo venas el la proksima ponto. Rangpur havas stacidomon kaj flughavenon.

Klimato
-------

Rangpur havas tropikan klimaton kun influo de musono. Jare pluvas averaĝe 2192 mm. En ĉiuj monatoj pluvas. Inter majo-septembro daŭras la pluvsezono. La averaĝa jara temperaturo varias inter 19-30 °C.

Baptista kirko de Rangpur
Moskeo en Rangpur
Moskeo en Rangpur

Vidindaĵoj
----------

* palaco
* urbodomo
* bestoĝardeno
* moskeoj
* baptista kirko

Ĝemelurboj
----------

* Alĝerio Oran, Alĝerio
* Aŭstrio Bregenz, Aŭstrio
* Pollando Bytom, Pollando
* Nederlando Dordrecht, Nederlando

Fontoj
------

* WikiTrans
* 

* Rangpur en la Vikimedia Komunejo (Multrimedaj datumoj)
* Kategorio Rangpur en la Vikimedia Komunejo (Multrimedaj datumoj)

Urbodomo de Rangpur

|  |  |
| --- | --- |
| Bibliotekoj | * PeEnEo: 610776
 |
**Naŝiko** estas urbego en la subŝtato Maharaŝtro en landego Barato.
Naŝiko estas la administra centro de la samnoma distrikto. Nuntempe la urbego ankaŭ nomiĝas "Vina ĉefurbo de Barato", aŭ "Vinbera urbo". Ĝi estas en la okcidenta montaro apud la bordo de la rivero Godavari. 

Laŭ la stato de 2011 en la urbo vivis 1 486 053 loĝantoj sur areo de 300 kvadrataj kilometroj, kio rezultigas loĝdenson de 4 954 loĝantoj/km².

Placo en Nasiko

Situo
-----

Naŝiko troviĝas sur malebenaĵo, laŭ ĉefvojo kaj fervojo Mumbajo-centra Barato. La urbo situas en la nordokcidento de Maharaŝtro, 180km de Mumbajo kaj 220km de Puneo.

Historio
--------

Naŝiko havas mitologian, historian, socian kaj kulturan gravecon. Ĝi estas fama pro la temploj ĉe la bordo de la rivero Godavari. Naŝiko do estas sankta loko por la Hinduoj.

Antaŭe, Naŝiko nomiĝis Trikantak kaj poste Padmanagar. Dum la tempo de la mogola imperio, Nasiko nomiĝis Gulŝanbad.

La historie famaj konstruaĵoj en Naŝiko estas la artefaritaj grotoj Triraŝmi kaj Paandav.

Vidu ankaŭ
----------

* Listo de milionurboj
**Kaljan-Dombivali** estas milionurbo, municipo kaj unuigita urbo en subŝtato Maharaŝtro en federacia ŝtato Barato.

Laŭ la stato de 2011 en la urbo vivis 1 246 381 loĝantoj sur areo de 137,15 kvadrataj kilometroj, kio rezultigas loĝdenson de 9 088 loĝantoj/km².

Bazaj informoj
--------------

* Areo: 137  km²
* Alto super marnivelo: m
* Loĝantaro: 1 193 300 en 2001
* Horzono: UTC + 05:30
* Poŝtkodo:
* Telefonkodo:
* Aŭtokodo:
* 19° 14′ 00″ N 73° 08′ 00″ O﻿ / ﻿19.23333 °N, 73.13333 °O﻿ / 19.23333; 73.13333 (mapo)Koordinatoj: 19° 14′ 00″ N 73° 08′ 00″ O﻿ / ﻿19.23333 °N, 73.13333 °O﻿ / 19.23333; 73.13333 (mapo)

Situo
-----

Kaljan-Dombivali situas sur ebenaĵo laŭ ĉefvojo Delhio-Mumbajo.

Historio
--------

Kaljan havas historion 700 jarojn. Ekde la antikvaj tempoj ĝi estis haveno, kion mencias ankaŭ la oldgrekaj dokumentoj. Tiu municipo kun la 2 urboj formiĝis en 1982.

Trafiko
-------

Kaljan-Dombivali havas bonajn kontaktojn fervoje kaj voje. La plej proksima flughaveno estas Mumbajo, kiu estas 40 km-ojn fore.

Klimato
-------

Kaljan-Dombivali havas savanoklimaton laŭ klimata klasifiko de Köppen (Aw) kun influo de musono. Dum 7 monatoj regas sekeco kaj precipe en julio pluvas (tiam estas musono, kiu daŭras inter majo-novembro). Jare pluvas po 2000–3000 mm. La meza ĉiujara temperaturo estas 27 °C.

Vidindaĵoj
----------

Vidu ankaŭ
----------

* Listo de milionurboj
**Srinagaro** (sanskrite श्रीनगर, Śrīnagar, Shrinagar) estas en somero la administra sidejo de la barata federacia ŝtato Ĝamuo kaj Kaŝmiro en la okcidenta Himalajo kaj sidejo de la distrikta administrejo.

Laŭ la stato de 2011 en la urbo vivis 1 180 570 loĝantoj sur areo de 294 kvadrataj kilometroj, kio rezultigas loĝdenson de 4 016 loĝantoj/km².

Koordinatoj: 34° 5′ 28" n. lat. 74° 48′ 22" or. lat.

Prezento
--------

La urbo havas 894.940 loĝantojn, en la urbaro loĝas 971.357 homoj (stato: 2001-03-01). Srinagaro situas je 1.730 m super marnivelo centre en la altbaseno de Kaŝmiro, ĉe la rivero Jhelam kiu deakvigas la tutan basenon.

La urbo estis fondita de la reĝo Pravaraseno ĉirkaŭ la jaro 1. La universitata urbo Srinagaro (*Kashmir University*) estas grava turisma centro.

Srinagaro havas templon el la 7-a jarcento, fortikaĵon el la 16-a jarcento kaj budhismajn ruinojn proksime de la urbo. En la malnova urbo, ĉe la okcidenta lagobordo, troviĝas la granda moskeo Hazrat-Bal.

La hinduisma montotemplo *Shankaracharya* (ankaŭ: Takht-e-Suleiman), konstruita en -371, troviĝas en 3.352 m da alteco sur la samnoma monto en viddistanco de la urbo kaj havas la plej malnovan relikvan kofron de Kaŝmiro.

Tombo de Yuz Asaf
-----------------

Srinagar estas laŭ opinio de la Ahmadiyya Muslim Jamaat la mortloko de Jesuo Kristo nomata Yuz Asaf. La tombodometo troviĝas en la strato Khanyar. Sed Ghulam Ahmadasertas, ke Yuz Asaf troviĝas en la islama kofro *Rozabal* (ankaŭ: Rauzabal) en la urba distrikto *Mohala Kan Yar*.

En la tombo estas entombigitaj pluraj homoj. Sed dum la tomboj de ĉiuj aliaj personoj estas direktitaj, laŭ islama tradicio, en nord-suda direkto, la tombo de Yuz Asaf estas escepto kaj kuŝas laŭ juda tradicio en orient-okcidenta direkto.

Ekonomio
--------

En la urbo produktiĝas tapiŝoj, kupraj kaj arĝentaj varoj, ledo kaj silko.

Srinagar estas koncernata de la Kaŝmir-konflikto, laste - la 6-an de aprilo 2005 - okazis brulatenco al konstruaĵo de la turist-oficejo.

Vidu ankaŭ
----------

* Amarnath

Eksteraj ligiloj
----------------

* Oficiala retejo (angle)
* Turismaj informoj (touristplacesinindia) (angle)
Larĝa panoramo de Catanduva
**Catanduva** estas municipo kaj grandurbo de la brazila subŝtato San-Paŭlio. Ĝi estas centro de la samnoma mikroregiono. La loknomo signifas en loka indiĝena lingvo (Caa-tã-dyba): "malglata herbo" aŭ "nesana vegetaĵaro".

Bazaj informoj
--------------

Catanduva en la subŝtato (ruĝe).
* Loĝantaro: 119,480 (en 2015)
* Supermara alteco: 503 m
* Areo: 291 km²
* Telefonkodo: +55 17
* Poŝtkodoj: 15800-000
* Horzono: UTC -3 (somere UTC -2)
* 21° 08′ 16″ S 48° 58′ 22″ U﻿ / ﻿21.13778 °S, 48.97278 °U﻿ / -21.13778; -48.97278 (mapo)

Geografio
---------

Panoramo en Catanduva
Kirko en Catanduva
Catanduva situas en montaro laŭ rivero en sudorienta parto de la lando. Campinas troviĝas 276, San-Paŭlo (urbo) 360, Guarulhos 361, Curitiba 477, Goiânia 498, Belo Horizonte 541, Campo Grande 592, Nova Iguaçu 597, **Braziljo** 605, **Rio-de-Ĵanejro** 623, Porto Alegre 1015, Salvador de Bahio 1433, Teresina 1905, Maceió 1907, Recife 2097, São Luís 2132, Belém 2190, Natalo (Brazilo) 2261, Manaus 2334 km.

Historio
--------

La komenca historio de Catanduva estas nebula, pli certaj informoj venis en mezo de la 19-a jarcento. En la komenco de la 20-a jarcento ĝi estis konata kiel Cerradinho, malgranda vilaĝo. En 1909 ĝi estis levita al distrikto kun la nomo Vila Adolpho, en 1917 sidloko de la municipo.

Ekonomio
--------

La ekonomia bazo de Catanduva estas la komerco kaj la servoj. La industrio estas malpli grava. En la ĉirkaŭaĵo oni kultivas kaj prilaboras plej ofte sukerkanojn, iomete kafojn, oranĝojn kaj maizojn.

Urbocentro de Catanduva
Vido en Catanduva
Konstruaĵo en Catanduva

Trafiko
-------

Catanduva situas en mezo laŭ ŝoseo inter São José do Rio Preto – São Carlos (São Paulo), sed kuras ankaŭ flankovojoj al la proksimaj urbetoj. La urbego havas ankaŭ fervojan kontakton kaj malgrandan flughavenon.

Klimato
-------

Catanduva situas en humida tropika zono kun sekaj kaj mildaj vintroj kaj varmaj, malsekaj someroj. La averaĝa temperaturo estas 23 °C. Jare pluvas po 1362 mm, en ĉiuj monatoj pluvas, tamen inter decembro-marto pli ofte.

Vidindaĵoj
----------

* biblioteko
* muzeo
* kirko

Referencoj
----------

Vidu ankaŭ
----------

* Kategorio Catanduva en la Vikimedia Komunejo (Multrimedaj datumoj)

* Municipoj de San-Paŭlio

Eksteraj ligiloj
----------------

* portugale Oficiala paĝo
* portugale Asocio de Municipoj de San-Paŭlio
* angle
* angle mapo, distancoj Arkivigite je 2016-04-16 per la retarkivo Wayback Machine
Instituto en DhanbadInstituto en Dhanbad

**Dhanbad** estas milionurbo en subŝtato Ĝarkando en orienta Barato. 

Stacidomo en Dhanbad

Geografio
---------

Dhanbad etendiĝas sur averaĝa alteco de 227 m inter densaj arbaroj. Asansol troviĝas 55, Subŝtata ĉefurbo Ranĉio 122, Kolkato 241, ĉefurbo Delhio 1064, Ĉenajo 1360, Mumbajo 1506 kilometrojn (aere) .

Granda bazaro en Dhanbad

Historio
--------

En la 7-a jarcento A.D. restis duba informo pri potenca regno. Dum kolonia erao de britoj Dhanbad estis riĉa karbominada urbo, eĉ "karba ĉefurbo". En 1956 la urbo estis deklarita distriktorajta komunumo.

Ekonomio
--------

Dhanbad estas ĉirkaŭita de proksimume 112 karbominejoj, tial ĝi estas la plej malpura enlanda urbo. La riĉa karbo helpas la ŝtaloindustrion en la regiono.

Trafiko
-------

Dhanbad havas rektan fervojan ligon al Asansol kaj nature estas alireblaj ankaŭ aliaj urboj (Delhio, Mumbajo, Kolkato, Ĉenajo, Ahmadabado, ktp). Dhanbad estas fervoja nodo. La nacia aŭtovojo 2 troviĝas tre proksime. La loka flughaveno estas uzita por privataj malgrandaj aviadiloj kaj helikopteroj. La plej proksima publika flughaveno troviĝas en Asansol.

Demografio
----------

La loĝantaro de Dhanbad estis 1,162,472 en 2011.

Religio
-------

La hinduismo estas la domina religio (81%), poste sekvas la islamanoj (17%), la aliaj malpli ol 1%.

Klimato
-------

Dhanbad havas transiran klimaton inter humida subtropika kaj tropika klimato. Jare averaĝe pluvas 1368 mm, inter junio-oktobro tre ofte pluvas. La averaĝa jara temperaturo varias inter 19-31 °C.

Eduko
-----

En Dhanbad institutoj, kolegioj kaj seminario funkcias.

Instituto

Vidindaĵoj
----------

* pluraj preĝejoj
* festivalo

Fontoj
------

* WikiTrans

Hindua templo

|  |  |
| --- | --- |
| Portala ikono | Portalo pri Barato |
Larĝa panoramo de Jaraguá do Sul

**Jaraguá do Sul** [ĵaragua du sul] estas grandurbo kaj municipo en suda Brazilo en subŝtato Sankta Katarino en mikroregiono de Joinville (Brazilo). Jaraguá signifas en indiĝena lingvo: Sinjoro de la Valo.

Blazono de Jaraguá do Sul
Flago de Jaraguá do Sul

Bazaj informoj
--------------

Jaraguá do Sul en la subŝtato (ruĝe).
* Loĝantaro: 156,519 (en 2013)
* Supermara alteco: 30 m
* Areo: 533 km²
* Telefonkodo: 89251 – 89267
* Poŝtkodo:
* Horzono: UTC -3 (somere UTC -2)
* 26° 29′ 09″ S 49° 04′ 01″ U﻿ / ﻿26.48583 °S, 49.06694 °U﻿ / -26.48583; -49.06694 (mapo)

Geografio
---------

Jaraguá do Sul situas laŭ rivero Itapocu en suda parto de la lando. La municipo limas Campo Alegre (Sankta Katarino) kaj São Bento do Sul en la nordo; Blumenau, Massaranduba (Sankta Katarino), Pomerode kaj Rio dos Cedros en la sudo; Guaramirim, Joinville (Brazilo) kaj Schroeder en la oriento kaj Corupá en la okcidento.

Aerpanoramo pri Jaraguá do Sul
Kulturdomo en Jaraguá do Sul
Curitiba troviĝas 120, Florianópolis (subŝtata ĉefurbo) 182, San-Paŭlo (urbo) 411, Guarulhos 422, Campinas 446, Porto Alegre 447, Nova Iguaçu 703, **Rio-de-Ĵanejro** 711, Belo Horizonte 899, Goiânia 1092, **Braziljo** 1196, Salvador de Bahio 1862, Maceió 2339, Teresina 2471, Recife 2538, São Luís 2714, Natalo (Brazilo), 2731, Belém 2785, Manaus 2850 km.

Historio
--------

Jaraguá do Sul estis fondita la 25-an de julio 1876 fare de inĝeniero-kolonelo. La unuaj loĝantoj estis la indiĝenoj, poste alvenis enmigrintoj: germanoj, hungaroj, italoj, poloj, krome afrikaj sklavoj. La origina loknomo estis **Jaraguá**, sed baldaŭ la nuna formo iĝis oficiala por fari diferencon de la alia samnoma municipo en Brazilo.

Ekonomio
--------

En Jaraguá do Sul motoro de la ekonomio estas la metalurgio kaj produktado de vestoj. La grandurbo estas la tria laŭ la ekonomia signifo en la subŝtato.

Klimato
-------

Vido en Jaraguá do Sul
Jaraguá do Sul situas en subtropika klimato. La averaĝa temperaturo estas 21 °C, somere 35 °C, vintre 12 °C. Frostoj okazas preskaŭ ĉiun vintron. Jare pluvas po 1836 mm, en ĉiuj monatoj pluvas, sed en januaro pli ofte pluvas, en aŭgusto malpli ofte pluvas.

Vidindaĵoj
----------

En Jaraguá do Sul la vizitindaĵoj estas la festivaloj.

Fontoj
------

* angla Vikipedio helpe de WikiTrans
* mapo, distancoj Arkivigite je 2016-07-01 per la retarkivo Wayback Machine
* oficiala paĝo Arkivigite je 2007-01-14 per la retarkivo Wayback Machine portugale

* Kategorio Jaraguá do Sul en la Vikimedia Komunejo (Multrimedaj datumoj)
Larĝa panoramo en Rio Verde
**Rio Verde** estas municipo, ankaŭ universitata grandurbo de la brazila subŝtato Gojaso.

Bazaj informoj
--------------

Rio Verde en la subŝtato (ruĝe)
* Loĝantaro: 175,502 (en 2010)
* Supermara alteco: 748 m
* Areo: 8,388 km²
* Telefonkodo: +55 64
* Poŝtkodo: 75900-000
* Horzono: UTC -3 (somere UTC -2)
* 17° 44′ 42″ S 50° 55′ 00″ U﻿ / ﻿17.74500 °S, 50.91667 °U﻿ / -17.74500; -50.91667 (mapo)

Geografio
---------

Rio Verde situas en altebenaĵo en suda kaj meza partoj de la lando. La municipaj limoj estas Aparecida do Rio Doce, Cachoeira Alta, Caiapônia, Castelândia, Jataí, Maurilândia, Montividiu, Paraúna, Quirinópolis, Santa Helena de Goiás kaj Santo Antônio da Barra. Distancoj de Rio Verde: Goiânia (subŝtata ĉefurbo) 251, **Braziljo** 419, Campo Grande 483, Campinas 786, Belo Horizonte 857, Guarulhos 870, San-Paŭlo (urbo) 871, Curitiba 943, Nova Iguaçu 1047, **Rio-de-Ĵanejro** 1074, Porto Alegre 1426, Salvador de Bahio 1476, Teresina 1651, São Luís 1816, Belém 1785, Manaus 1821, Maceió 1906, Recife 2073, Natalo (Brazilo) 2185 km.

Historio
--------

Vojo en Rio Verde
Avenuo en Rio Verde
La evoluo de Rio Verde komenciĝis en 1838, kiam la registaro ofertis senimpostigon dum dek jaroj al iu ajn, kiu ekloĝus en la areo. En 1846 teroj estis donacitaj por la konstruaĵo de la unua kapelo. En 1848 la komunumo iĝis paroĥo (aŭ vilaĝo), en 1882 urbo (aŭ municipo).

Ekonomio
--------

Rio Verde estas la plej granda produktanto de grajnoj en la ŝtato (rizoj, sojfaboj, faboj, maizoj, sorgoj, milioj, sunfloroj, tritikoj). Oni produktas ankaŭ kotonojn kaj sukerkanojn (por la ekstraktado de sukeroj kaj etanoloj). Menciindas bredado de brutoj, kokinoj, ŝafoj. La grandurbo estas regiona instrua centro kun universitato kaj altlernejoj.

Granda ekonomia evoluo okazis en la 1970-aj jaroj pro malfermoj de pavimitaj vojoj. La agrikulturo jam produktis ne nur al la municipo, sed ankaŭ al la subŝtato. Ankaŭ venis usonaj kamparanoj, kiuj alportis maŝinarojn, teknologiojn, rimedojn kaj spertojn.

Trafiko
-------

Rio Verde havas enlandan flughavenon kun flugoj al 5 urboj. Du gravaj federaciaj aŭtovojoj transiras la municipon.

Klimato
-------

Monumento de Rio Verde
Rio Verde situas en tropika zono, kiun influas la montara regiono. La ĉiujara averaĝtemperaturo estas inter 20 °C kaj 35 °C.

Ĝemelurboj
----------

* Aŭstralio Adelajdo, Aŭstralio
* Nederlando Haarlem, Nederlando
* Brazilo Porto Alegre, Brazilo
* Usono Sacramento, Usono

Vidu ankaŭ
----------

* Kategorio Rio Verde en la Vikimedia Komunejo (Multrimedaj datumoj)

* Municipoj de Gojaso

Eksteraj ligiloj
----------------

* portugale Oficiala paĝo

Referencoj
----------

1. ↑  IBGE (2010).  Censo 2010 (HTML). Alirita 31 de aŭgusto 2011.

Larĝa vespera panoramo en Rio Verde
**Samambaia** estas oficiale administra regiono en Federacia Distrikto, neoficiale grandurbo de Brazilo. La loknomo venis de la samnoma rivero. Kodo de la urbego estas **RA XII**.

Samambaia en la Federacia Distrikto (ruĝe).

Bazaj informoj
--------------

Kirko en Samambaia
* Loĝantaro: 220,806 (en 2013)
* Supermara alteco:
* Areo: 102,6 km²
* Telefonkodo: +55 61
* Poŝtkodo: 72400-000
* Horzono: UTC -3 (somere UTC -2)
* 15° 52′ 34″ S 48° 05′ 19″ U﻿ / ﻿15.87611 °S, 48.08861 °U﻿ / -15.87611; -48.08861 (mapo)

Geografio
---------

Samambaia situas en meza parto de la lando sur altebenaĵo. **Braziljo** troviĝas 25 km. Limoj de la administra regiono estas Santo Antônio do Descoberto, Ceilândia, Taguatinga, Riacho Fundo kaj Recanto das Emas.

Kirko en Samambaia

Historio
--------

En la 1950-aj jaroj oni komencis projekti kaj konstrui la novan ĉefurbon Braziljon. Paŝo post paŝo la ĉefurbokonstruistoj komencis konstrui proprajn neleĝajn domojn ankaŭ en tiu loko. Samambaia estis oficiale fondita en 1989, pli frue ĝi apartenis al Taguatinga.

Klimato
-------

Klimato de Samambaia estas seka en vintro, sed malseka en somero. La averaĝa temperaturo estas 20 °C. La varmo kulminas en septembro (16-28 °C), malkulminas en julio (13-25 °C). Jare pluvas ĉ 1500 milimetroj. Plej ofte pluvas inter oktobro-aprilo.

Trafiko
-------

Samambaia havas 3 metroostacioj, krome aŭtobusoj liveras la pasaĝerojn.

Vidindaĵoj
----------

* biblioteko
* kulturdomo
* kirkoj

Vidu ankaŭ
----------

* Federacia Distrikto (Brazilo)

Eksteraj ligiloj
----------------

* Kategorio Samambaia (Federacia Distrikto) en la Vikimedia Komunejo (Multrimedaj datumoj)

* portugale Oficiala paĝo Arkivigite je 2016-09-25 per la retarkivo Wayback Machine
**Santa Maria** estas oficiale administra regiono en Federacia Distrikto, neoficiale grandurbo de Brazilo. La loknomo venis de la samnoma rivero. Kodo de la urbego estas **RA XIII**.

Santa Maria en la Federacia Distrikto (ruĝe).

Bazaj informoj
--------------

Urba panoramo en Santa Maria
* Loĝantaro: 123,956 (en 2011)
* Supermara alteco: inter 1100 kaj 1250 m
* Areo: 216 km²
* Telefonkodo: +55 61
* Poŝtkodo:
* Horzono: UTC -3 (somere UTC -2)
* 15° 59′ 21″ S 47° 55′ 39″ U﻿ / ﻿15.98917 °S, 47.92750 °U﻿ / -15.98917; -47.92750 (mapo)

Geografio
---------

Santa Maria situas en meza parto de la lando sur altebenaĵo inter 2 riveroj. **Braziljo** troviĝas 26 km. Limoj de la administra regiono estas Gama, Park Way, Lago Sul, Novo Gama, Valparaíso de Goiás kaj São Sebastião.

Historio
--------

Hospitala teritorio de Santa Maria
La teritorio de la nuna teritorio Santa Maria estis kampara areo. La oficiala fondiĝo okazis en 1990. La unuaj blokoj estis okupitaj en 1991. Hodiaŭ la urbego havas 100% de la asfaltitaj vojoj, 100% de la publika lumigo, 100% de kloakaĵo.

Ekonomio
--------

En Santa Maria la plej grava produktaĵo estas en la farmacia sektoro.

Klimato
-------

Klimato de Santa Maria estas seka en vintro, sed malseka en somero. La averaĝa temperaturo estas 20 °C. La varmo kulminas en septembro (16-28 °C), malkulminas en julio (13-25 °C). Jare pluvas ĉ 1500 milimetroj. Plej ofte pluvas inter oktobro-aprilo.

Vidu ankaŭ
----------

* Federacia Distrikto (Brazilo)

Eksteraj ligiloj
----------------

* Kategorio Santa Maria (Federacia Distrikto) en la Vikimedia Komunejo (Multrimedaj datumoj)

* portugale Oficiala paĝo Arkivigite je 2016-11-12 per la retarkivo Wayback Machine
Larĝa foto pri palaco en Bikaner

Koordinatoj: 28° 01′ 00″ N 73° 19′ 00″ O﻿ / ﻿28.01667 °N, 73.31667 °O﻿ / 28.01667; 73.31667 (mapo)

**Bikaner** (**बिकाणो**), (hindie: **बीकानेर**) estas metropolo kaj universitata urbo en Barato, en subŝtato Raĝastano.

En la urbo vivas 529 007 loĝantoj sur areo de 155 kvadrataj kilometroj, kio rezultigas loĝdenson de 3 413 loĝantoj/km².

Geografio
---------

Bikaner etendiĝas en la nord-okcidenta parto de la lando. Ĝajpuro troviĝas 334, Delhio 456 km-ojn.

Historio
--------

Antaŭ la 15-a jarcento la regiono, kie nun estas Bikaner, estis oazo en dezerto. Bikaner fondiĝis en 1488, sed pli frue jam fortikaĵo konstruiĝis. Nun ĝi estas jam ruino, sed ankaŭ nova fortikaĵo konstruiĝis. Dum la 18-a jarcento okazis sanga milito inter la regantoj. En 1818 la britoj akiris la urbon. En 1928 kaj en 1987 kanaloj pretiĝis, kiuj donis akvon al la terkultivistoj.

Trafiko
-------

Bikaner havas flughavenon kaj 2 stacidomojn. La vojoj estas konvenaj. En la urbo aŭtobusoj kaj rikiŝoj liveras la pasaĝerojn.

Klimato
-------

Bikaner havas dezertan klimaton, kie regas varmegaj someroj (eĉ 48 °C), vintre tre malofte la temperaturo falas ĝis frostopunkto. Jare pluvas 240 mm. Inter oktobro-aprilo neniam pluvas.

Vidindaĵoj
----------

* fortikaĵo nomata Junagarh de 1612
* palaco Laksmi Nivas, nun luksa hotelo
* palaco Lalgarh Palace de 1926
* templo Molnajakji de 1486
* templo Laksmi Nath de 1488
* templo Bhandasar Jain
* pilgrimloko kaj templo Kolajat
* templo Ŝiv Bari
* Kamelo-Festivalo
* bredejo de kameloj
* bestoĝardeno
* muzeo

Galerio
-------

* 
* 
* 
* 
* 
*

Ĝemelurboj
----------

* Italio Udine, Italio (ekde 2000)

Internaĵo de templo en Bikaner

* Bikaner en la Vikimedia Komunejo (Multrimedaj datumoj)
* Kategorio Bikaner en la Vikimedia Komunejo (Multrimedaj datumoj)
**Val Müstair** estas komunumo de la komunumaro Val Müstair kaj la distrikto Inn/En en Kantono Grizono, Svislando. Ĝi havis 1608 loĝantojn je la 31-a de decembro 2009.

Geografio
---------

La komunumo Val Müstair situas sudoriento de Fornopasejo, do sur la suda flanko de la Alpoj. Tra la valo fluas la rivero *Ramo*, alfluanto de Adiĝo. Ĝia teritorio kongruas kun la samnoma komunumaro. La komunumo konsistas el la ses vilaĝoj Tschierv, Fuldera, Lü, Valchava, Santa Maria kaj Müstair. En Müstair, kiu estas la ĉefloko de la komunumo, situas la fama Benediktanina Monaĥejo Sankta Johano, mondaheredaĵo de UNESKO.

Najbaraj komunumoj
------------------

La komunumo Val Müstair limas en nordo al Scuol, en nordoriento al Taufers im Münstertal (Italio), en sudoriento al Stelvio (Italio), en sudo al Bormio (Italio), en sudo okcidento al Valdidentro (Italio), kaj en nordokcidento al Zernez.

Trafiko
-------

Tra Val Müstair kondukas la kantonca ĉefvojo n-ro 28 de Zernez tra Fornopasejo al Italio. Per poŝtaŭtolinio trans la pasejo al de Mals im Vinschgau al Zernez la komunumo estas konektita al la publika transportreto.

Historio
--------

La komunumo Val Müstair estis fondita la 1-an de januaro 2009 per kunigo de la ĝis tiam memstaraj komunumoj Tschierv, Fuldera, Lü, Valchava, Santa Maria kaj Müstair.

Vidu ankaŭ
----------

* Aliaj signifoj de komunumaro Val Müstair

Notoj kaj referencoj
--------------------

1. ↑  Fonto: *Paul Eugen Grimm*: *Val Müstair* en *Historia Leksikono de Svislando* (2008-11-18)

Eksteraj ligiloj
----------------

* Kategorio Val Müstair en la Vikimedia Komunejo (Multrimedaj datumoj)

* Oficiala retejo de la komunumo komunumaro kaj regiono Val Müstair

* **Vidu ankaŭ en la Vikimedia Komunejo la kategorion Val Müstair** – (Kolekto de bildoj kaj plurmediaj dosieroj)

Bildoj
------

* Benediktina Monaĥejo Sankta JohanoBenediktina Monaĥejo Sankta Johano
* FulderaFuldera
* Santa MariaSanta Maria
* TschiervTschierv
* LüLü
* ValchavaValchava

  


|  |  |  |  |
| --- | --- | --- | --- |
| 

| v • d • rKomunumoj de la distrikto Inn/En |
| --- |
| 
**Val Müstair:** **Val Müstair**

**Komunumaro Ramosch:** **Ramosch**  •  Samnaun  •  Tschlin

**Komunumaro Sur Tasna:** Ardez  •  Guarda  •  Lavin  •  Susch  •  Tarasp  •  **Zernez**

**Komunumaro Suot Tasna:** Ftan  •  **Scuol**  •  Sent |  |

 |
Koordinatoj: 22° 28′ 00″ N 70° 04′ 00″ O﻿ / ﻿22.46667 °N, 70.06667 °O﻿ / 22.46667; 70.06667 (mapo)

Fortikaĵo-muzeo en Ĝamnagar
Lumturo de Ĝamnagar
**Ĝamnagar** (**જામનગર**) estas metropolo en Barato, en subŝtato Guĝarato. Impona rafinejo funkcias apud la urbo, tial ĝi nomiĝas urbo de petrolo.

Laŭ la stato de 2011 en la urbo vivis 479 920 loĝantoj sur areo de 125 kvadrataj kilometroj, kio rezultigas loĝdenson de 3 839 loĝantoj/km².

Geografio
---------

Ĝamnagar etendiĝas laŭ la maro en okcidenta parto de la lando. Gandinagaro troviĝas 337 km-ojn.

Historio
--------

La plej frue urbo Navanagar (=nova urbo) estis tie, kie diversaj princlandoj formiĝis dum la historio. La unua mencio okazis en 1535.

Ekonomio
--------

La rafinejo konstruiĝis en 1999. Ankaŭ baŭksito estas grava por la urbo.

Klimato
-------

Ĝamnagar havas tropikan klimaton kun musono. Inter novembro-februaro la temperaturo estas milda, averaĝe kun temperaturo 20 °C. Tio estas en somere 24-42 °C, vintre nur 10-22 °C.

Vidindaĵoj
----------

* fortikaĵo Lakhota, nun muzeo
* parko Kremation
* botanika ĝardeno
* temploj Mota Aŝapura Maa, Ŝantinath Mandir, Vardhman Ŝah, Raisi Ŝah, Bala Hanuman, Ŝeth, Vasupuja Svami, Sidhnath Mahadev,
* lagoj Ranmal kaj Lakhota
* palacoj Darbargadh (malnova reĝa loĝejo) kaj Pratap Vilas

Vidu ankaŭ
----------

* Katiavaro


|  |  |
| --- | --- |
| Portala ikono | Portalo pri Barato |
Larĝa panoramo en Trindade

**Trindade** estas brazila municipo kaj urbego de la subŝtato Gojaso. Ĝi estas fama pro la religiaj festadoj en julio kaj nun estas la tria plej grava pilgrimejo en Brazilo.

Bazaj informoj
--------------

* Loĝantaro: 119,385 (en 2016)
* Supermara alteco: 756 m
* Areo: 713 km²
* Telefonkodo:
* Poŝtkodo: 75380-000
* Horzono: UTC -3 (somere UTC -2)
* 16° 39′ 29″ S 49° 29′ 01″ U﻿ / ﻿16.65806 °S, 49.48361 °U﻿ / -16.65806; -49.48361 (mapo)

Geografio
---------

Trindade situas en meza parto de la lando. La distanco al la subŝtata ĉefurbo Goiânia estas 30 km. La najbaraj municipoj estas:
okcidente: Santa Bárbara de Goiás
nordokcidente: Goianira
norde: Caturaí
oriente: Goiânia
sudokcidente: Campestre de Goiás
sudoriente: Abadia de Goiás
sude: Guapó.

(Malgranda) Baziliko de Trindade
Vido en Trindade

Historio
--------

En tiu loko en 1840 oni trovis argilan medalionon pri Sankta Triunuo kaj Sankta Maria. Baldaŭ oni konstruis kapelon. En ĉiu jaro okazas pilgrimado, konata ankaŭ festivalo, kiu daŭras dek kvin tagojn kaj altiras laŭtaksan populacion de unu miliono da vizitantoj. Trindade urbiĝis en 1943.

Ekonomio
--------

Trindade estas industria centro, kie oni produktas ceramikaĵojn, aliminiajn varojn, trinkaĵojn, vestaĵojn. La ĉefaj agrikulturaj produktoj estis bananoj, kafoj, kokosoj, oranĝoj, citronoj, ananasoj, rizoj, faboj, maniokoj, maizoj, sojfaboj, tomatoj. oni bredadas brutojn, porkojn, kokojn. Gravas ankaŭ la turismo.

Klimato
-------

La vetero en Trindade estas tropika, kie estas du distingaj sezonoj: seka (de aprilo ĝis septembro) kaj pluva sezono (de oktobro ĝis marto). Jare pluvas po 1600 mm. La jara averaĝa temperaturo estas 23 °C.

Panoramo en Trindade
Kirko en Trindade

Trafiko
-------

El Trindade ŝoseo kuras al la subŝtata ĉefurbo Goiânia (GO-060).

Vidindaĵoj
----------

* malgranda baziliko kaj aliaj kirkoj

Vidu ankaŭ
----------

* Kategorio Trindade (Gojaso) en la Vikimedia Komunejo (Multrimedaj datumoj)

* Municipoj de Gojaso

Eksteraj ligiloj
----------------

* portugale Oficiala paĝo

Referencoj
----------
Koordinatoj: 32° 44′ 00″ N 75° 51′ 00″ O﻿ / ﻿32.73333 °N, 75.85000 °O﻿ / 32.73333; 75.85000 (mapo)

**Ĝamu** aŭ esperantigite **Ĝamuo** (hindie **जम्मू**, urdue **جموں**) estas metropolo en Barato, la dua plej granda urbo en la subŝtato Ĝamuo kaj Kaŝmiro, kies ĉefurbo ĝi estas inter novembro kaj aprilo. La loknomo venis de maharaĝo **Jambulochan**, kiu fondis la urbon. La komenca nomo estis *Jambu-Nagar*.

En la urbo vivas 502 197 loĝantoj sur areo de 112 kvadrataj kilometroj, kio rezultigas loĝdenson de 4 484 loĝantoj/km².

Geografio
---------

Ĝamu etendiĝas laŭ rivero sur malebenaĵo en norda parto de la lando. Nov-Delhio troviĝas 600 km-ojn.

Historio
--------

Ĝamu estis iam vintra ĉefurbo de Kaŝmiro. Ĝi fondiĝis en la 14-a jarcento antaŭ Kristo. Dum la longa historio diversaj dinastioj regadis tie. Fine de la 20-a jarcento rifuĝintoj grandnombre alvenis.

Trafiko
-------

Ĝamu havas flughavenon, stacidomon kaj aŭtovojon. En la urbo aŭtobusetoj liveras la pasaĝerojn.

Klimato
-------

Ĝamu havas subtropikan klimaton. La temperaturo somere (precipe dum junio) foje atingas 40 °C-ojn, dum vintro tio falas ĝis frostopunkto. Jare pluvas po 1100 mm. En ĉiuj monatoj pluvas, sed plej ofte inter junio-septembro.

Larĝa panoramo de Ĝamu

Vidindaĵoj
----------

* fortikaĵo
* historiaj palacoj
* temploj (la urbo mem estas konata, kiel urbo de temploj)
**Mandalajo** (*Mandalay*) estas la dua plej granda urbo de Birmo.

Laŭ la stato de 2014 en la urbo vivis 1 225 546 loĝantoj sur areo de 163,84 kvadrataj kilometroj, kio rezultigas loĝdenson de 7 480 loĝantoj/km², kaj entute 2,5 milionojn en sia aglomeraĵo. Ĝi estas ĉefurbo de la samnoma regiono, en kiu situas la ĉefurbo Nepjido (eksa Pjinmano).

Mandalajo situas rektadistance ĉirkaŭ 250 km norde de Pyinmana kaj 580 km norde de Ranguno, ĉe kurbiĝo de rivero Iravadio.

Mandalay posedas teksuman, metalmekanikan, ligno- kaj nutraĵ-industriojn kaj komercan havenon ĉe rivero *Irrawaddy*. En la historia urbokerno, ĉirkaŭata de muroj, troviĝas temploj, monaĥejoj, parkoj kaj la iama reĝa palaco; Mandalay estis ĉefurbo de la birma reĝlando ĝis la okupado de la lando fare de Britio en 1886.

Mandalay posedas internacian flughavenon (ICAO-kodo VYMD, IATA-kodo MDL).

Kuriozaĵoj
----------

En pagodo *Kuthodaw* estas konservata la plej granda "libro" de la mondo, konsistanta el 729 ŝtonaj "paĝoj", kiuj enhavas la budhismajn skribojn.

Fotaro
------

  

* Mandalajo - Mandalay - မန္တလေးမြို့
* FortikaĵoFortikaĵo
* KuthodawKuthodaw
* Kuthodaw, libro TripitakaKuthodaw, libro Tripitaka
* Shwe KyinShwe Kyin
* Shwe KyinShwe Kyin
* 
* 
* 
* 
*

Ĝemelurboj
----------

* Popola Respubliko Ĉinio Kunmingo, Ĉinio
* Kamboĝo Phnom Penh, Kamboĝo

Eksteraj ligiloj
----------------

* mandalaycity.net (administra)
* mandalaymyanmar.net (turisma)

* Mandalajo en la Vikimedia Komunejo (Multrimedaj datumoj)
* Kategorio Mandalajo en la Vikimedia Komunejo (Multrimedaj datumoj)
**Bago** iam **Pegu**, estas universitata urbego kaj ĉefurbo de la regiono Bago en Birmo.

Laŭ la stato de 2012 en la urbo vivis 284 179 loĝantoj.

Lokon de Bago montras malgranda ruĝa punkto en Birmo

Geografio
---------

Bago situantas je 80 km el Jangono kaj same oriente de la delto de Iravadio.

Historio
--------

Pegu estis fondita en la jaro 573 de du princinoj kun legendoj rilataj al Budho. Dokumento el la frua 15-a jarcento deklaras, ke Pegu estis fondita en 1276 (laŭ aliaj en 1152). La malgranda kolonio kreskis konzinue en la 14-a jarcento, ĉar la regiono fariĝis plej populara en la reĝlando. En 1369 Bago estis nomumita ĉefurbo. La urbo restis la ĉefurbo ĝis falo de la reĝlando en 1538. Intertempe portugaloj alvenis en 1519, baldaŭ ofte venis eŭropanoj por komercadi. La portugala konkero okazis en 1599, en éa sekva jaro portugalo estis elektita reĝo. La urbo estis prirabita kaj poste bruligita dum la milito inter Birmo-Siamo (1594-1605). La birma ĉefurbo translokiĝis al Ava en 1634. Bago estis rekonstruita fare de reĝo, sed tiam la rivero tranĉis la urbon for de la maro. Ĝi neniam reakiris sian antaŭan gravecon. Post la dua angla-birma milito la britoj aneksis Bago-n en 1852.

Agrikulturo
-----------

Oni okupiĝas ĉefe pri rizoj.

Klimato
-------

Bago situas en tropika klimato kun influo de musono. La pluva sezono daŭras de majo ĝis oktobro.

Vidindaĵoj
----------

* templo kun monumento pri kuŝanta Budho 55 metrojn longa, 16 metrojn alta, supozeble konstruita en 994
* stupao, la plej alta en la lando
* pagodo kun sidanta el la 7-a jarcento
* palaco konstruita en 1556, inter 1990-1992 renovigita
* pagodo konstruita en 1560, en la 1980-aj jaroj rekonstruita
* sanktejo (1476)

* panoramo vidata de la pagodo Mahazedipanoramo vidata de la pagodo *Mahazedi*
* SpektaklejoSpektaklejo
* PanoramoPanoramo
* la budhisma pagodo Kjaikpunla budhisma pagodo *Kjaikpun*
* Monumento pri BudhoMonumento pri Budho
* Pagodo ŜvesandePagodo *Ŝvesande*
* PalacoPalaco
* MoskeoMoskeo
**Sitŭe** (pli frue Akjab) estas la ĉefurbo de subŝtato Raĥine, ankaŭ universitata urbego kaj havenurbo en okcidenta Birmo. Ĝi estas ankaŭ distrikta ĉefurbo. La loknomo signifas: "la loko, kie la milito renkontas" (temas pri batalo en 1784.

Laŭ la stato de 2014 en la urbo vivis 100 748 loĝantoj.

Vigla trafiko en Sitŭe
Mapo pri Birmo, kie vi trovas Sitŭe maldekstre laŭ la maro kiel *Akyab*

Bazaj informoj
--------------

* Areo:  km²
* Supermara alteco: 5 m
* Loĝantaro: 181,000 (2006)
* Horzono: UTC+6:30
* Telefonkodoj: 42, 43
* Poŝtkodo:
* 20° 09′ 00″ N 92° 54′ 00″ O﻿ / ﻿20.15000 °N, 92.90000 °O﻿ / 20.15000; 92.90000 (mapo)

Geografio
---------

Sitŭe situas laŭ la Bengala Golfo sur insulo kreita ĉe la kunfluejoj de 3 riveroj. Ĝi estas 390 km de Mandalajo kaj 507 km de Jangono .

Ĉefstrato de Sitŭe
Fora vojo en Sitŭe

Historio
--------

Sitŭe origine estis fiŝkaptista vilaĝo. Depost alveno de britoj ĝi iĝis grava sidloko de la mara komerco. En 1825 dum la unua angla-birma milito la britaj trupoj alteriĝis ĉe Sitŭe kaj postenigis siajn fortojn ĉe la praa monaĥejo *Ahkyaib*. La britoj adoptis la nomon Akyab (Akjab) por la loko. En 1784 la birma reĝo rekonkeris la urbon post la pri frue manciita batalo. En 1826 la britoj nomumis Akjab regiona ĉefurbo. Dum koloniaj tempoj Sitŭe havis fifamon por oftaj malarioj kaj ĥoleroj. En 2007 kontraŭregistaraj protestoj okazis.

Ekonomio
--------

En 2007 Barato sciigis planon evoluigi la havenon por oceanaj ŝipoj. En la urbego pluraj rizaj muelejoj funkcias.

Trafiko
-------

Sitŭe havas ligon voje, sed pli gravas la haveno kaj flughaveno. Pramo trafikas al Ĉitagongo (Bangladeŝo).

Klimato
-------

Sitŭe havas tropikan musonan klimaton. La temperaturoj estas varmaj tutjare. Ĝi varias averaĝe inter 21-30 °C. La suma pluvo estas jare 4555 mm, en ĉiuj monatoj pluvas, inter majo-oktobro tre ofte pluvas.

Historia monaĥejo en Sitŭe

Vidindaĵoj
----------

* pluraj preĝejoj (pagodoj, moskeoj)
* monaĥejo
* muzeo
* strando

Fontoj
------

* artikolo el la *Encyclopædia Britannica* (angle)

Galerio
-------

* VojoVojo
* BazaroBazaro
* KonstruaĵoKonstruaĵo
* La horloĝa turoLa horloĝa turo

Larĝa panoramo pri la haveno en Sitŭe
**Pénjamo** estas komunumo en la meksika subŝtato Gvanaĥŭato. La regurbo de la komunumo same nomiĝas *Pénjamo*.

Geografio
---------

La komunumo havis en 2005 (lasta popolnombrado de la INEGI) 138157 loĝantojn. El tiuj estas 63879 viroj kaj 74278 virinoj. La komunumo havas surfacon de 1554,82 kvadratkilometroj kaj ĝi situas (meza punkto) je 1780 metroj super la marnivelo. La kvanto de precipitaĵo (jare) estas 670 milimetroj. La geografiaj koordinatoj de la komunumo estas 20° 26′ norda latitudo kaj 101° 43′ okcidenta longitudo.

Sociogeografio
--------------

En la komunumo vivas 125848 personoj kiuj aĝas 5 jaroj aŭ pli. El tiuj personoj 179 personoj parolas indiĝenan lingvon. Tio egalas al 0,14 % de la personoj, kiuj aĝas 5 jaroj aŭ pli.

89583 loĝantoj aĝas 15 jaroj aŭ pli. Inter ili estas 75815 alfabetoj kaj 13669 analfabetoj. Do 15,26% de la loĝantoj, kiuj aĝas 15 aŭ pli estas analfabetoj.

Fontoj: Statistikoj de la INEGI

Vidu ankaŭ
----------

* Lermao

Eksteraj ligiloj
----------------

* Kategorio Pénjamo en la Vikimedia Komunejo (Multrimedaj datumoj)

* hispane Pénjamo Arkivigite je 2007-04-29 per la retarkivo Wayback Machine
la romiaj provincoj dum la jaro 116, sub imperiestro Trajanus
**Arabia** (la latina vorto por "Arabio") respektive **Arabia Petraea** (laŭ la antikva urbo Petra) estis provinco de la Romia Imperio.

Arabia Petraea, jen malhelruĝe akcentita
Ĝi ampleksis la duninsulon Sinajo, la okcidenton de la hodiaŭa ŝtato Jordanio, kaj iom el la hodiaŭaj Sirio kaj Israelo: la antikvan regnon Nabateo.

Dum la epoko inter la jaroj 150 antaŭ ĝis 105 post Kristo la nabateaj triboj estis unuiĝintaj al potenca reĝlando, kiu etendiĝis de la duoninsulo Sinajo ĝis Norda Arabio. Dum la jaro 85 antaŭ Kristo la nabatea armeo konkeris Damaskon. Sub la romia armeestro Gnaeus Pompeius Magnus la nabaetanoj iĝis vasaloj de la Romia Imperio, sed sukcesis gardi la unuecon de la nabatea regno. Nur sub la romia imperiestro Trajano ili dum la jaro 106 perdis la relativan suverenecon kaj sub la provinconomo *Arabia Petraea* integriĝis en la Romian Imperion.

Origina ĉefurbo de la antikva Nabateo respektive de la romia provinco *Arabia Petraea* - kiel jam indikas la dua parto de la nomo - estis la antikva urbo Petra. Baldaŭ tamen la urbo Bosra en la hodiaŭa Sirio iĝis la provinca centro.

*Arabia petraea* estis inter la imperiestraj provincoj. Najbaraj provincoj estis Aegyptus okcidente, Iudaea (do Judio, ekde la jaro 135 Syria Palestina) en la nordokcidento kaj Syria norde. Sude ĝi limis al la Golfo de Akabo kaj oriente al la araba dezerto. Ekde la jaro 395 la provinco apartenis al la Bizanca Imperio.

|  |  |  |
| --- | --- | --- |
| 

| v • d • rSPQR Provincoj de la Romia Imperio (en 117) SPQR |
| --- |
| Achaea • Aegyptus • Africa • Alpes Cottiae • Alpes Maritimae • Alpes Poeninae • Aquitania • Arabia Petraea • Armenia • Asia • Assyria • Baetica • Bithynia et Pontus • Britannia • Cilicia • Corsica et Sardinia • Creta et Cyrene • Cyprus • Dacia • Dalmatia • Epirus • Galatia • Gallia Belgica • Gallia Lugdunensis • Gallia Narbonensis • Germania Inferior • Germania Superior • Hispania Tarraconensis • Italia • Iudaea • Lusitania • Lycia et Pamphylia • Macedonia • Mauretania Caesariensis • Mauretania Tingitana • Mesopotamia • Moesia Inferior • Moesia Superior • Noricum • Pannonia • Raetia • Sicilia • Syria • Thracia |

 |

* Kategorio Arabia Petraea en la Vikimedia Komunejo (Multrimedaj datumoj)
La **Konkoly Observatorio** pli longe *Esplorcentro pri Astronomio kaj Terscienco Miklós Konkoly Thege Astronomia Instituto* estas centra astronomia bazo en Budapeŝto. 

La centra konstruaĵo de la observatorio

Historio
--------

En 1777 la Reĝa Universitato estis translokita al Budao (urbo), en la sama tempo ankaŭ ties astronomia observatorio estis konstruita. La observatorio en la 19-a jarcento jam malmoderniĝis, tial oni decidis krei sendependan universitatan observatorion en lokon de la hodiaŭa Citadelo de Budapeŝto. Ĝi estis konstruita en 1815 laŭ planoj de Mihály Pollack. La konstruaĵkomplekso, konsistanta el multaj instalaĵoj, estis grave difektita dum la hungara revolucio de 1848. La pli nova observatorio kun 3 kupoloj estis konstruitaj inter 1922 kaj 1929 sur pli alta montosupro. La observatorio konstante akceptis ankaŭ vizitantojn. En 1951 la Hungara Scienca Akademio transprenis la posedaĵon. Ekde 1962 la Observatorio de Piszkéstető transprenis la observadon, ĉar intertempe la monto estis pli loĝata kaj ties lumoj ĝenis la observadon. Tamen la malnova funkcias plu kaj ĝi same akceptas vizitantojn.

Observatoriestroj
-----------------

* 1899–1916 Miklós Konkoly-Thege
* 1916–1936 Antal Tass
* 1936–1938 Károly Móra
* 1938–1943 Károly Lassovszky
* 1943–1974 László Detre
* 1974–1996 Béla Szeidl
* 1997–2009 Lajos Balázs (astronomo)
* 2010–2015 Péter Ábrahám
* 2016–2018 László Kiss
* 2019- Róbert Szabó (astronomo)

Fontoj
------

* oficiala paĝo
* informaro
La maŭzoleo de Báb kaj la terasĝardenoj kun la ponto super la avenuo HaCijnut. 
La **Maŭzoleo de Báb** (perse مقام اعلی - "Supra Loko"; arabe ضريح الباب - "Bab-Turo") estas bahaa templo situanta en la Bahaa Mondcentro sur la nordaj deklivoj de Karmel en Ĥajfo, foje referita kiel la "Baha'i Domo", la "Baba's Domo" aŭ la "Ora Kupolo". La templo iĝis unu el la plej elstaraj simboloj de la grandurbo de Ĥajfo.

Ĝientenas la fizikajn restaĵojn de la *Báb*. La loko sur Monto Karmel elektis la *Bahá'u'lláh* mem en 1891, konstruiĝinte de *'Abdu'l-Bahá* multajn jarojn poste. La superstrukturon kompletigis *Shoghi Effendi Rabbání* en la 1950-aj jaroj.

Unue, la restaĵoj de la sanktulo enkuŝigiĝis la 21-an de marto 1909 en malgranda konstruaĵo kiu servis kiel Maŭzoleo. La templo, kiu hodiaŭ estas tiel fama, konstruiĝis super la maŭzoleo inter 1949 kaj 1953.

La plejmulto de la ŝtonoj por la maŭzoleo estis ĉizitaj en Italio kaj poste transportiĝis al Israelo. La kanadana bahaano arĥitekto, William Sutherland Maxwell, kiu apartenis al la arĥitektur-skolo *Beaux-Arts*, estis la bopatro de *Shoghi Effendi*. Kelkaj struktur-inĝenieraj aspektoj de la kupolo kreiĝis de profesoro ĉe la Teknion.

La konstruaĵo kombinas orientan kaj okcidentan konstrustilon, kaj staras en la koro de la Bahaa Mondcentro. Super ĝi, naŭ terasoj grimpas supren laŭ la monto kiu kondukas al la centro de la Karmel, kaj sub ĝi, naŭ pliaj terasoj kondukas al la kvartalo de Hajfo nomita germana kolonio.

La maŭzoleo estas unu el la plej rekoneblaj landmarkoj de Ĥajfo. La templo estas lumigita nokte, kaj fariĝis la plej rekonebla simbolo de la urbo Ĥajfo. Bahaanoj konsideras la maŭzoleon kaj ĝian ĉirkaŭan ĝardenaron "donaco al la homaro".

La interno de la konstruaĵo estas celita por preĝo kaj meditado, kaj neniuj religiaj ceremonioj estas okazigitaj tie. La vortigo de la speciala preĝo deklamita vizitante la templon pendas sur la muro de la konstruaĵo en la araba kaj la angla.

En 2008, la templo, kune kun kelkaj aliaj bahaaj ejoj en Ĥajfo kaj la Okcidenta Galileo, estis deklarita Monda Heredaĵo de Unesko.

Vidu ankaŭ
----------

* Bahaa Mondcentro

Bildaro
-------

* Monto Karmel en 1894Monto Karmel en 1894
* Maŭzoleo de Báb en 1909Maŭzoleo de Báb en 1909
* Maŭzoleo de Báb nuntempeMaŭzoleo de Báb nuntempe

Eksteraj ligiloj
----------------

* Kategorio Maŭzoleo de Báb en la Vikimedia Komunejo (Multrimedaj datumoj)

* Historio kun fotoj de la konstruado de tiu maŭzoleo *(angle)*
* Los Jardines Bahai de Haifa - patrimonio cultural de la humanidad *(hispane)*